Freedom (երգ, Բիոնսե)

**Freedom**, ամերիկացի երգչուհի Բիոնսեի հեղինակային երգը, որը կատարել է ամերիկացի ռեփեր Քենդրիկ Լամարի հետ միասին։ Դա Բիոնսեի տասներորդ թրեքն էր, իր վեցերորդ՝ *[[Lemonade (ալբոմ)|Lemonade]]* երաժշտական ալբոմում (2016), թողարկվել է Columbia Records և Parkwood Entertainment  ձայնագրման ստուդիաներում։ Երգի տեսահոլովակը HBO-ով ցուցադրվել է ալբոմի թողարկմանը զուգահեռ։ Այդ պահից ի վեր երգը դարձել է տարբեր սոցիալական և քաղաքական շարժումների խորհրդանիշ, մասնավորապես՝ Քամալա Հարիսի 2024 թվականի նախագահական քարոզարշավի։

Բիյոնսեն The Formation World Tour-ի ժամանակ երգը կատարել է կենդանի կատարմամբ, ինչպես նաև 2016 թվականի BET Awards-ում Լամարի հետ։   Այն 2017 թվականի Գրեմմի մրցանակաբաշխության ժամանակ առաջադրվել է «Լավագույն ռեփ/երգ կատարում» անվանակարգում։

Երգը պարունակում է Kaleidoscope խմբի «Let Me Try» (1969) երգի նմուշներ, ինչպես նաև «Collection Speech/Unidentified Lining Hymn» (1959) և «Stewball» (1947) երգերի նմուշներ, որոնք կատարել են Միսիսիպիի նահանգային Փարչմանի բանտի 22 կալանավոր։

## Նախապատմություն
2016 թվականի փետրվարի 7-ին Բիոնսեն ելույթ ունեցավ Սուպերբոուլի շոուում՝ Քոլդփլեյ-ի, Բրունո Մարսի և Մարկ Ռոնսոնի հետ։ Նա ներկայացրեց նոր՝ «Formation» սինգլը, որը հետագայում դարձավ «Lemonade» (2016) ալբոմի գլխավոր սինգլը։ Ելույթից անմիջապես հետո եթեր հեռարձակվեց «Formation World Tour»-ի գովազդային հոլովակը՝ այն ժամանակ անհայտ «Freedom» գործիքային երաժշտությամբ, երաժշտական տեսանկյունից այն գոսպել-ռոք ոճի երգ է։

## Տեսահոլովակ և հեռարձակում
«Freedom» երգը թողարկվել է Lemonade-ի կազմում 2016 թվականի ապրիլի 23-ին։ Տեսահոլովակն այդ պահից ի վեր բացառապես հեռարձակվում է Tidal-ով։ Lemonade-ի երեք ամյակի առթիվ ալբոմը հասանելի դարձավ բոլոր երաժշտական հոսքային ծրագրերում: Այնուամենայնիվ, տեսահոլովակը և հետևաբար, «Freedom» տեսահոլովակը, բացառապես Tidal-ին են պատկանում։

## Կառուցվածք
«Freedom» երգը պարունակում է երեք երաժշտական սեմփլ՝ «Let me try» (Ֆրենկ Տիրադո, Kaleidoscope ), «Collection Speech/Unidentified Lining Hymn»    (Ալան Լոմաքս, Ռ.Ս. Քրենշոու,1959) և «Stewball» (Ալան Լոմաքս, Ջոն Լոմաքս, 1947)։  

Երգի ավարտին հնչող խոսքը, որը սկսվում է «Ես ունեի իմ վերելքներն ու վայրէջքները...» խոսքերով, Հեթի Ուայթի՝ Ջեյ-Զիի տատիկի կողմից է, Բիյոնսեն ելույթ է ունեցել նրա 90-ամյակի խնջույքին։ Նրա ելույթից մի հատված ներառված է «All Night» տեսահոլովակում, որը «Lemonade»  ալբոմի վիզուալ մասն է կազմում։

Էրոու Բենջամինը, որը 2015 թվականին համագործակցել է Բիոնսեի հետ երաժիշտ Naughty Boy-ի «Runnin' Lose It All» երգի շրջանակներում, եղել է երգի բեք-վոկալիստը։ «Freedom»-ում բաս կիթառ է նվագել Մարկուս Միլլերը և Քեյնի Ֆինչը։

«Freedom»-ը ձայնագրվել է Ստյուարտ Ուայթի կողմից Pacifique Recording Studios-ում և The Beehive-ում: Աուդիո ինժեներիան կատարել է Ռամոն Ռիվասը՝ Ջոն Քրենֆիլդի օգնությամբ: Մայլս Ուիլյամը պատասխանատու էր ծրագրի համար, իսկ Դեյվ Քաթչը գործիքավորել է The Mastering Palace NYC-ում, Հյուսիսային Հոլիվուդում, Կալիֆոռնիա:

## Ընկալում
### Քննադատություններ
«Freedom»-ը ընդունվեց քննադատների կողմից գովասանքով։ Consequence of Sound-ը այն անվանեց 2016 թվականի լավագույն երգ։ Այն The Village Voice-ի Pazz & Jop ամենամյա հարցման արդյունքում ճանաչվեց 2016 թվականի 36-րդ լավագույն սինգլը։

Pitchfork-ը երգը անվանել է «Լավագույն նոր երգ», իսկ խմբագիր Բրիթ Ջուլիուսը մեկնաբանել է. «Lemonade»-ի նախորդ երգերը պարանոիկ, զայրույթի և վրեժխնդրության մասին էին միայն, մենք վերջապես ունենք մի երգ, որը ճշմարտությունն է ներկայացնում Բիոնսեի խորը զգացմունքների մասին, փսիխոդելիկ, սինթետիկ և թմբուկի ռիթմով, որը ներկայացնում է այլընտրանքային պատմություն: Այն նաև երաժշտական ալբոմի գլխավոր աշխատանքն է: Էվերեթ Թրուն The Independent-ի համար գրել է, որ երգը «որոտում է ինչպես ամպրոպ և սպառնում է տապալել կառավարությանը»։ 

Բրիթանի Սպանոսը և «Rolling Stone»-ի Սառա Գրանտը երգը անվանել են «Բիոնսեի կարիերայի ամենացայտուն և քաղաքական ստեղծագործություններից մեկը»։

### Ազդեցություն
Երգը դարձավ 2020 թվականի Ջորջ Ֆլոյդի դեմ բողոքի ցույցերի խորհրդանիշը, որին հաջորդեց հոսքային դիտումների 625% աճ, ընդ որում՝ երգը կատարվել է բողոքի ցույցերի ժամանակ, այդ թվում՝ դերասանուհի և երգչուհի Ամբեր Ռայլիի կողմից։

2024 թվականին Բիոնսեն ԱՄՆ փոխնախագահ Քամալա Հարիսին թույլատրեց կիրառել «Freedom» երգը որպես իր 2024 թվականի նախագահական քարոզարշավի պաշտոնական երգ և խորհրդանիշ։ Հաջորդիվ երգի  հեռարձակումների պահանջարկը ԱՄՆ-ում 1300%-ով աճ գրանցեց։       2024 թվականի հուլիսի 25-ին Հարիսը թողարկեց գովազդ՝ ի պաշտպանություն իր թեկնածության, որում ներառված էր երգը։ Այն կիրառվեց նաև հոկտեմբերին՝ Հյուստոնի և Տեխասի նրա քարոզարշավին։

2024 թվականի օգոստոսի 20-ին Դոնալդ Թրամփի քարոզարշավի ղեկավար Սթիվեն Չուն X-ի միկրոբլոգում հրապարակեց 13 վայրկյան տևողությամբ տեսանյութ, որտեղ երևում էր Թրամփի ժամանումը Միչիգանում կայանալիք հանրահավաքին՝ օգտագործելով «Freedom» երգի մի հատված։ Հաջորդ օրը Բիյոնսեի երաժշտական ստուդիան բողոք-նամակ ուղարկեցին Թրամփի շտաբին՝ երգն առանց թույլտվության օգտագործելու համար։

## Ցուցանիշներ
*Lemonade* ալբոմում թողարկվելուց հետո «Freedom» երգը 2016 թվականի մայիսի 2-ին ԱՄՆ Billboard Hot 100 դասակարգում դեբյուտ կատարեց, հայտնվելով 35-րդ հորիզոնականում՝ ալբոմի մյուս բոլոր երգերի հետ միասին։ Երգը ընդգրկվեց նաև Hot R&B/Hip-Hop երգերի շարքում՝ զբաղեցնելով 21-րդ հորիզոնականը։ Կանադայում երգը դեբյուտ կատարեց և Canadian Hot 100-ում զբաղեցրեց 60-րդ հորիզոնականը: Մեծ Բրիտանիայի սինգլների չարթում «Freedom» երգը դեբյուտեց 40-րդ հորիզոնականում՝ 2016 թվականի մայիսի 5-ի չարթային թողարկման մեջ։ 

Հաջորդ շաբաթ այն իջավ հինգ դիրքով և դուրս եկավ շարքից։ Այն Մեծ Բրիտանիայի R&B Singles-ում իր գագաթնակետը գրանցեց 15-րդ հորիզոնականում 2016 թվականի մայիսի 12-ին։ Ավստրալիայում «Freedom»-ը գագաթնակետին հասավ համապատասխանաբար 62-րդ և 6-րդ հորիզոնականներում՝ Australian ARIA Singles Chart-ում և Australian Urban Chart-ում։ 

Ֆրանսիայում «Freedom» երգը հասավ իր գագաթնակետին՝ 53-րդ հորիզոնականին, դեբյուտ կատարեց 2016 թվականի ապրիլի 30-ին՝ սինգլների չարթում մնալով ընդհանուր առմամբ երեք շաբաթ։ Այն ավելի բարձր դիրք գրավեց Իսպանիայում, որտեղ երկրի չարթում բարձրացավ մինչև 37-րդ հորիզոնականը։ Բելգիական Ultratop Singles Chart-ում Ֆլանդրիայի տարածաշրջանում «Freedom»-ը իր գագաթնակետին՝ 27-րդ հորիզոնականին հասավ իր երկրորդ շաբաթում՝ 2016 թվականի մայիսի 14-ին, որտեղ այն ընդհանուր առմամբ մնաց ութ շաբաթ։

## Աղյուսակներ

### Շաբաթվա ցուցանիշներ

### Տարվա ցուցանիշներ

## Հավաստագրումներ

## Համերգային կատարումներ
### 2016

#### Formation World Tour
աջից|մինի|Բիյոնսեն կատարում է «Freedom» երգը ջրավազանում՝ The Formation համաշխարհային շրջագայության ժամանակ։
«Freedom» երգը The Formation World Tour-ի սեթ-լիստի մաս էր կազմում, որի առաջին կատարումը տեղի ունեցավ Մայամիում՝ Մարլինս Պարկում, 2016 թվականի ապրիլի 27-ին։ Երգը կատարվեց համերգի եզրափակիչ ելույթի ժամանակ՝ շրջագայության երկրորդական B-բեմի վրա գտնվող ջրով լի մեծ լողավազանում։ Բիյոնսեն և պարային խումբը բեմադրեցին պար՝ ջրի մեջ։ 

2016 թվականի հուլիսի 7-ին Շոտլանդիայի Գլազգո քաղաքում կայացած համերգի ժամանակ Բիյոնսեն լռության րոպեով հարգեց Ամերիկայում ոստիկանության բռնության հետևանքով սպանված սևամորթների հիշատակը: Նրա հետևում՝ էկրանին, գրվում էին ոստիկանության կողմից սպանված հարյուրավոր մարդկանց անունները, այդ թվում՝ Ալթոն Սթերլինգի և Ֆիլանդո Կաստիլի անունները, որոնք սպանվել էին նախորդ երկու օրերին: Այնուհետև նա կատարեց «Freedom» երգի ակապելլա տարբերակը:

Pitchfork-ում Լիզ Թրեյսին նշել է, «թեև պարային խումբը լուրջ և հզոր էր՝ հաշվի առնելով երգի քաղաքացիական իրավունքների մասին ուժեղ ուղերձը», այն, թե ինչպես էին պարողները «ցայտում ջուրը քայլելիս և ոտքով քայլելիս, նույնպես խաղային էր և պարզապես անհավանական՝ տեսողականորեն դիտելու համար»։

#### BET Awards
Բիյոնսեն 2016 թվականի BET մրցանակաբաշխության ժամանակ Քենդրիկ Լամարի հետ միասին կատարել է «Freedom» երգը բացման համար։

Այն սկսվել է Մարտին Լյութեր Քինգ կրտսերի 1963 թվականի «Ես երազանք ունեմ» ելույթի հնչյունավորմամբ, երբ կին պարողները շարժվել են դեպի գլխավոր բեմ։ Ելույթի ժամանակ Բիոնսեին ուղեկցում էին հատուկ պարողներ, ովքեր ջրային լողավազանում պարեցին։ Բեմը լուսավորված էր կարմիր և դեղին լույսերով և լցված էր հրավառությամբ ու ծխով։ Վերջում Լամարը միացավ Բիոնսեին լողավազանում, որտեղ նա կատարեց իր դերը, և նրանք երկուսն էլ քայլեցին ջրի վրա։ Billboard-ը գովերգեց նրանց ելույթը դինամիկ և ինտենսիվ խորեոգրաֆիայի և քաղաքական թեմաների համար։

Time-ի լրագրող Նեշ Ջանկինսը նշել է, որ երգի ինտենսիվ և մանրակրկիտ խորեոգրաֆիայով կատարումը՝ «Քինգ» երգի հատվածով, նպաստել է Բիոնսեի ավելի քաղաքականապես ներգրավված լինելուն իր երաժշտության մեջ։ Los Angeles Times-ից Օգաստ Բրաունը, կատարումը համարեց «հզոր, քաղաքականապես և գեղագիտորեն լիցքավորված, այն հիշեցնում է Lemonade-ում հանդիպող հասկացությունները՝ Կատրինա փոթորկի ջրհեղեղներով, աֆրիկյան տեսարաններով և անձնական տրավմաներով փոխհարաբերություններով։ Ըստ Բրաունի՝ քաղաքականապես լիցքավորված ելույթը եղել է ճիշտ ժամանակին, երբ սևամորթների հպարտության, քսենոֆոբիայի և ռասայական արդարադատության հարցերը լայնորեն քննարկվում էին, և իր գրախոսությունն ավարտեց՝ եզրակացնելով, որ Բիոնսեի և Լամարի ելույթը դիտելը այսօրվա փոփ երաժշտության մեջ ամեն ինչի լավի և ճշտի ավարտն է։

Դեյլի Բիսթի լրագրող Մարլոու Ստեռնը, «Freedom» երգն անվանել է շոկային շոու և նշել, որ զույգի՝ միասին ելույթը իսկապես դիտարժան էր։ Մեթյու Դեսեմը Slate ամսագրի համար, գրում է, որ հիասքանչ ելույթը հարմար էր Օլիմպիական խաղերի բացման արարողության համար։ Նա գովաբանել է երկու արտիստներին՝ իրենց լավագույն մարզավիճակի համար, մասնավորապես՝ Բիյոնսեին, ով կատարյալ էր և ելույթը ամփոփել է որպես Բիյոնսեի նման հիացած կատարողի՝ հազվագյուտ դեպք, երբ իրականում գերազանցում է բոլոր սպասումները»։

### 2018
Ավելի ուշ Բիոնսեն կատարել է «Freedom» երգը 2018 թվականի Coachella փառատոնի իր ելույթի ժամանակ, որը, ըստ Los Angeles Times-ի Մայքլ Վուդի, «ուներ ծանր ռիթմ»։ Այնուհետև երգը վերածվել է «Lift Every Voice and Sing»-ի, որը հայտնի է որպես Սևամորթների ազգային հիմն, և ամբողջությամբ արտահայտում է սևամորթների փորձություններն ու հաղթանակները Միացյալ Նահանգներում՝ Միջնադարից մինչև մեր օրերը։ Հետագայում այն ներառվեց 2019 թվականի «Վերադարձ տուն» ֆիլմում և համերգային ալբոմում։

Նույն թվականին «Freedom» երգը հնչեց On the Run II շրջագայության ժամանակ, որը Բիոնսեի երկրորդ համատեղ ելույթն էր ամուսնու՝ Ջեյ Զիի հետ։ Pasadena Star-News-ից Քեյլի Սքայ Ֆադրոսկիի համար երգչուհին այս համարով շոկի ենթարկեց բոլորին։

Երգը նրա և Ջեյ Զիի ելույթի սեթ-լիսթում էր 2018 թվականին Հարավային Աֆրիկայի Յոհաննեսբուրգ քաղաքում կայացած Նելսոն Մանդելայի 100 ամյակին նվիրված «Գլոբալ փառատոն. Մանդելա 100» բարեգործական համերգի ժամանակ։

### 2023
Բիոնսեն «Freedom» երգը կատարել է 2023 թվականի հունվարի 21-ին, Դուբայում` իր ելույթի շրջանակներում։

### 2024
2024 թվականի դեկտեմբերի 25-ին Բիոնսեն սեմփլ արեց «Freedom» երգից՝ «Blackbiird»-ը վերածելով «Ya Ya»-ի՝ որպես իր 2024 թվականի NFL Halftime Show-ի սեթլիստի մաս։

### 2025
«Freedom»-ը Cowboy Carter շրջագայության երգացանկի մաս էր կազմում, իսկ առաջին համերգը տեղի ունեցավ Լոս Անջելեսում, 2025 թվականի ապրիլի 28-ին։

## Անձնակազմ
Հեղինակային իրավունքները վերցված են Lemonade-ի նշումներից։
*Խոսքեր&nbsp;– Բիոնսե, Ջոնի Քոֆֆեր, Կարլա Վիլիամս, Դեն Մակինթ,Քենդրիկ Լամար,Ֆրենկ Տիրադո, Ալլան Լոմաքս, Ջոն Լոմաքս
*Երաժշտական պրոդյուսեր&nbsp;– Ջոնի Քոֆֆեր, Բիոնսե, Ջասթ Բլեյզ
*Վոկալ-արտադրություն&nbsp;– Բիոնսե
*Ձայնային մշակում &nbsp;– Stuart White; Pacifique Recording Studios, North Hollywood, California
*Ձայնագրում– Stuart White, Արթուր Չամբազյան, The Beehive, Los Angeles, California
*Երկրորդ հնչյունային օպերատոր – Ռամոն Ռիվաս
*Միքս-ինժեներիա&nbsp;– Ջոն Քրենֆիլդ
*Բեք վոկալ&nbsp;– Արրոու Բենջամին
*Լրացուցիչ ծրագրավորում&nbsp;– Բութս, Մայլս Վիլիամ
*Հարվածային գործիքներ&nbsp;– Մարկուս Միլլեր
*Լրացուցիչ դաշնամուր – Քանյե Ուինչ
*Աուդիո գործիքավորում&nbsp;– Դեյվ Քաթչ; The Mastering Palace NYC, Pacifique Recording Studios, North Hollywood, California

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2016 երգեր
Կատեգորիա:2016 սինգլներ
Կատեգորիա:Բիյոնսեի երգեր
Կատեգորիա:Քենդրիկ Լամարի երգեր